REPUBLIKA HRVATSKA Razina :**21**

Nadležno ministarstvo**: Ministarstvo znanosti obrazovanja i športa** RKDP: **19719**

Razdjel **: 0** Matični broj: **03003566**

OIB: **53976814339**

Šifra djelatnosti**:5590**

Podračun otvoren kod glavnog računa osnivača: **HR2723860021552003567**

Proračunski korisnik :**UČENIČKI DOM KRIŽEVCI, 48260 KRIŽEVCI**

**OBRAZLOŽENJE IZVRŠENJA FINANCIJSKOG PLANA UČENIČKOG DOMA KRIŽEVCI ZA RAZDOBLJE 01.01.2022. DO 31.12.2022.GODINE**

**Članak 1.**

Financijski plan Učeničkog doma Križevci za 2022 godinu sa projekcijama za 2023. i 2024.godinu usvojen je 30.12.2021. na sjednici Domskog odbora i objavljen je na mrežnim stranicama Ustanove.

Izmjene i dopune Financijskog plana Učeničkog doma Križevci broj I usvojene su 28.06.2022.godine na 11. sjednici Domskog odbora i objavljene su na mrežnim stranicama ustanove.

Izmjene i dopune Financijskog plana Učeničkog doma Križevci broj II usvojene su 17.11.2022.godine na 15. sjednici Domskog odbora, potvrđene i usvojene 28.11.2023. na 9. Županijskoj sjednici koprivničko-križevačke županije i objavljene su na mrežnim stranicama ustanove.

Sastavni dio obrazloženja izvršenja financijskog plana Učeničkog doma Križevci za razdoblje od 01.01.2022. do 31.12.2022. su slijedeće tablice koje se nalaze u privitku kako slijedi:

**OPĆI DIO – sastoji se od:**

1. **Račun prihoda i rashoda**

Sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. Navedena izvješća po računima nalaze se u privitku u slijedećim Tablicama:

* + - 1. Tablica 1. OPĆI DIO – Godišnji izvještaj o izvršenju financijskog plana za 2022. godinu.
      2. Tablica 2. OPĆI DIO – Prihodi i rashodi prema ekonomskoj klasifikaciji za razdoblje od 1.1.2022. do 31.12.2022.
      3. Tablica 3. OPĆI DIO – Prihodi i rashodi prema izvorima financiranja za

razdoblje od 1.1.2022. do 31.12.2022.

* + - 1. Tablica 4. OPĆI DIO – Rashodi prema funkcijskoj klasifikaciji za

razdoblje od 1.1.2022. do 31.12.2022.

1. **Račun financiranja**

Iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji. Učenički dom nije ostvario primitke i izdatke od financijske imovine i zaduživanja u 2022.godini.

**POSEBNI DIO**

Sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata -Tablica broj 5;

**OBRAZLOŽENJE IZVRŠENJA FINANCIJSKOG PLANA UČENIČKOG DOMA KRIŽEVCI**

**ZA 2022. GODINU**

**1.PRIHODI**

Prihodi s 31.12.2022.godinu u Financijskom planu planirani su u iznosu od 4.241.970,00 kn, a ostvareni u iznosu 4.280,590,67 kn što je ostvarenje od 100,91%, što je u skladu sa planiranim sredstvima jer je prijenos viška iz 2021. godine iznosio je 222.118,78 kn. Izvorima financiranja ostvarenja su izvršena kako slijedi :

**- 3.1 661 Prihodi od prodaje proizvoda i pruženih usluga** odnosi se na prodaju starog papira: planirano 2.900,00 kn – ostvareno 3.418,00 kn ili povećanje za 117,86%;

**- 4.5 652 Prihodi po posebnim propisima** – plaćanje opskrbnine od roditelja/ staratelja planirano 721.300,00 kn uplaćeno 695.286,00 kn ili izvršenje 96,39 %; Nenaplaćeni iznosi odnose se uglavnom na neplaćenu opskrbninu za 12-2022. a koja je uplaćena početkom 2023. godine, obveze MZOS za plaćanje opskrbnine stradalnika potresa sa područja Banovine 4.410,00 kn za koje još nemamo uplatu i za naknadu smještaja učenika smještenog iz Ukrajine koje je ministarstvo uplatilo 20.02.2023.

**- 5.3 636 Pomoći proračunskim korisnicima iz proračuna koji im nije nadležan** – odnosi se na uplate Ministarstva obrazovanja za plaće i prava iz kolektivnog ugovora: planirano 2.770.500,00 kn ostvareno 2.818.100,61 kn ili ostvarenje 101,72 %;

**- 5.4 671 Pomoći iz nadležnog proračuna za financiranje redovne djelatnosti proračunskih korisnika**: planirano 741.170,00 kn ostvareno 758.531,73 kn ili ostvarenje u 102,34 %. Povećanje se odnosi na plaćanje računa iz 2021. godine početkom 2022. godine, dok je izvršenje rashoda 99,88%.

**- 5.6 639 Pomoći iz inozemstva i od subjekata općeg proračuna –** odnosi se na provedu EU Sheme voća po srednjoškolskim ustanovama planirano 5.000,00 kn a ostvareno 5.253,17 kn odnosno

105,06 %;

**-7.3 652 Prihodi od naknade šteta s osnova osiguranja – Proračunskih korisnika-** planirano 1.000,00 kn bez ostvarenja naknada jer nije bio kvarova koje bi se kvalificirale kao ugovorne štete.

1. **RASHODI**

Rashodi sa 31.12.2022.u Financijskom planu planirani su u iznosu od 4.464.089,00 kn, a ostvareni u iznosu 4.334.871,23 kn što je ostvarenje od 97,11%, što je 2,89 % niže od planiranih sredstava. Manja realizacija planirane potrošnje je zbog uključivanja viška poslovanja iz 2021. godine u ukupnom iznosu od 221.118,87 kn prilikom usvajanja Rebalansa 28.06.2022. kako bi se realizirale planirane aktivnosti investicijskog i tekućeg održavanja ustanove za vrijeme kada se ne provodi nastava: bojanje hodnika i kuhinje, izmjena zidnih i podnih pločica u kuhinji i nabavka i ugradnja inox rešetki kod odvodnog kanala pri jedinici održavanja posuđa u kuhinji.

Ostvarenje posebnog dijela proračuna po programu i izvoru financiranja TABLICA BROJ 5

PROGRAM 1075 PROGRAM SREDNJEG ŠKOLSTVA – ZAKONSKI STANDARD

**5.4 – Pomoći izravnanja za decentralizirane funkcije**-planirano 734.298,00 kn ostvareno 733.401,47kn ili ostvarenje 99,88 % odnosi se na troškove redovitog poslovanja ustanove : naknade troškova zaposlenima za put na posao i s posla , rashode za materijal i energiju- struju, plin, namirnice materijal za održavanje zgrade (veći trošak materijala za održavanje su kupljena zidne i podne pločice za kuhinju 13.537,93 kn) i opreme te osiguranja.

KAPITALNI PROGRAM K100037 OPREMANJE SŠ – PRORAČUNSKI KORISNICI

**5.4 – Pomoći izravnanja za decentralizirane funkcije-** odnosi se na nabavu dugotrajne opreme planirano 20.000,00 kn ostvareno 20.000,00 kn ostvareno 100,00% sredstva koja su utrošena za nabavku prijenosnih računala za odgajatelje, uredski stol i profesionalni stroj za nareske u kuhinji.

PROGRAM 1077 DODATNI PROGRAMI IZNAD ZAKONSKOG STANDARDA- PRORAČUNSKI KORISNICI

**- 3.1 Rashodi poslovanja od vlastitih prihoda** planirano 14.237,00 kn bez ostvarenja troškova na navedenim stavkama jer nije bilo troškova koji bi se kvalificirali pod navedenu vrstu rashoda, na primjer pružanja usluga vanjskih korisnicima s područja obrazovanja.

**- 4.5 Prihodi po posebnim propisima uplata opskrbnine roditelja / skrbnika učenika** odnosi se na plaćanje svih ostalih redovitih troškova poslovanja a koja nisu obuhvaćena ili su dijelom obuhvaćena prijenosom iz decentraliziranih sredstava.Planirano 774.742,00 kn ostvareno 615.395,91 kn ostvarenje 79,43 %. Manja realizacija po ovom programu uvjetovana je i konzervativnim trošenjem sredstva obzirom na porastom cijena u 2022. godini.

Navedeni izvor financiranja obuhvaća naknade troškova zaposlenih naknade za dnevnice stručna usavršavanja prijevoza na posao i s posla odlaske na Regionalnu i Državnu smotru - 33.313,48 kn, kotizacije za seminare, upotrebu vlastitih vozila za službeni put 7.577,07 kn materijal za održavanje građevine i opreme 14.977,67, uredski, potrošni i higijenski materijal 76.367,95 kn, dio za energente i namirnice, koji nisu bili pokriveni iz izvora financiranja 5.4 prijenosa decentraliziranih sredstava osnivača, u iznosu od 105.874,27 kn, rashode za radnu obuću i odjeću 5.333,24 kn, nabavku sitnog inventara posuđa za kuhinju: nabavka drvenih povišenih vrtnih gredica, zavjese blagovaonica, produžni kablovi, popluni za sobe 71 komad, šahovska garnitura 2 komada, vrtni pribor lopate, grablje, škare iznosu od 39.106,52 kn od planiranih 40.000 kn, usluge telefona, poštarine, interneta usluge prijevoza na izlete i smotre učenika učeničkih domova u iznosu od 20.998,60 kn, usluge redovitog i investicijskog održavanja zgrade i opreme u iznosu od 127.272,25 kn koje obuhvaća ,osim redovitih zakonom propisanih servisa kotlovnice i bojlera, a u skladu sa Planom nabave za 2022. godinu i bojanje kuhinje i hodnika ustanove u iznosu od 30.927,50 kn, zatim radovi na pripremi električnih instalacija za stavljanje u pogon perilice i sušilice rublja u praonici rublja u iznosu od 4.362,50 kn, postavljanje zidnih i podnih pločica u kuhinji u iznosu od 39.520,00 kn, sanacija kanalice uz sudoper u kuhinji sa postavom novom inox rešetkom i sifonom u iznosu od 24.875,00 kn, redoviti servisi i popravci opreme u kuhinji - plinskih i konvekcijskih peći, klima uređaja, strojeva za nareske u iznosu od 13.420,57 kn, popravak i servis opreme za teretanu 9.750,00 kn, ugovorno održavanje fotokopirnih strojeva 2.017,88 kn; U realizaciju ovog programa i izvora financiranja ulaze ii usluge promidžbe i informiranja 10.470,00 kn, komunalne usluge 46.288,91 kn, zakupnine i najamnine 4.455,00 kn, zdravstvene i veterinarske usluge 21.003,90kn, intelektualne i osobne usluge 7.373,75kn, naknade članovima upravnih tijela 3.847,15 kn, računalne usluge 38.811,01 kn, komunalne naknade 22.793,28 kn, financijski rashodi- naknade bankama 682,15 kn, ostali rashodi poslovanja koji se odnose na provedbu programa slobodnih aktivnosti – organizacija priredbi i sportskih aktivnosti, izleta- Advent u Zagrebu 18.12.2023, Regionalne domijade održane 30.04.2022. u Čakovcu i Državne domijade održane od 15.05. 2022. do 17.05.2022. u Rovinju. Ostvarena sredstva su 26.434,90 kn od planiranih 30.000,00 kn, reprezentacija u iznosu od 1.344,81 kn i pristojbe i naknade u iznosu od 682,15 kn.

**- 5.3 Pomoći proračunskim korisnicima iz proračuna koji im nije nadležan** – odnosi se na sredstva isplate plaća Ministarstva obrazovanja za plaće i prava iz kolektivnog ugovora: planirano 2.729.551,00 kn ostvareno 2.776.549,32 kn ili ostvarenje 101,72 %;

Izvršenje veće od planiranog je dozvoljeno obzirom da su navedena sredstva namjenska, a prema Zakonu o proračunu (NN 144/21) čl. 50, namjenska sredstva se mogu koristiti do visine uplaćenih sredstava.

**-7.3 Prihodi od naknade šteta s osnova osiguranja – Proračunskih korisnika-** planirano 1.000,00 kn bez ostvarenja naknada jer nije bio kvarova koje bi se kvalificirale kao ugovorne štete.

KAPITALNI PROGRAM K100040 OPREMANJE SŠ

**- 4.5 Prihodi po posebnim propisima uplata opskrbnine roditelja / skrbnika učenika** ovaj dio izvora financiranja odnosi se na nabavu dugotrajne opreme planirano 185.000,00 kn ostvareno 184.040,36 kn ostvareno 99,07% koja su utrošena za nabavku profesionalne perilice rublja kapaciteta 10,30 kg, profesionalna sušilica rublja kapaciteta 10,30 kg, ugostiteljska napa-inox 3,00 x 2,20 x 0,40 metara sa elektromotorom s ventilatorom, 10 komada madraca, fotokopirni aparat Konica Minolta BIZHUB 227, glazbena linija za kuhinju, stolice za odgajateljsku sobu i kupaonicu.

1078 EU PROJEKTI T 100069 ŠKOLSKA SHEMA

**5.6 Pomoći iz inozemstva – EU županija -** planirano 4.261,00 kn a ostvareno 5.253,17 kn odnosno

123,28 % EU shema odnosi se na provedbu raspodjele voća po školskim ustanovama, sredstva su strogo namjenska i podliježu Zakonu o proračunu (NN 144/21) čl. 50, i mogu se koristiti do visine uplaćenih sredstava.

1. Rezultat poslovanja

Prema godišnjem obračunu za 2021.godinu uključivo s korekcijama ostvaren je višak prihoda za 2021.godinu u iznosu od 222.119,78 kn. Nakon uključivanja u rebalansa Financijskog plana Domski odbor donio je 28.06.2021.godine na 11. sjednici Domskog odbora Odluku o raspodjeli rezultata za 2021.godinu, a na prijedlog ravnateljice. U Tablici broj 6 kako slijedi izvršenje po izvorima sredstva i struktura viška prihoda s 31.12.2022. g

Tablica broj 6 IZVRŠENJE PO IZVORIMA SREDSTAVA I STRUKTURA VIŠKA PRIHODA S 31.12.2022. u kn

|  |  |  |  |  |  |  |
| --- | --- | --- | --- | --- | --- | --- |
| REDNI  BROJ | IZVOR | NAZIV IZVORA SREDSTAVA | STANJE  31.12.2021. | PRIHODI  01.01.2022-31.12. 2022. | RASHODI  01.01.2022-31.12.2022. | STANJE  ZAJEDNO SA VIŠKOM 31.12.2022. |
| 1 | 2 | 3 | 4 | 5 | 7 | 8 (5+6-7) |
|  | 3.1 | VLASTITI PRIHODI OD PRODAJE PROIZVODA I USLUGA | 10.484 | 3.418 | 0 | 13.902 |
|  | 3.1 | VLASTITI PRIHODI -PRIHODI OD FINANCIJSKE IMOVINE | 753 | 1 | 0 | 754 |
|  | 4.5 | PRIHODI PO POSEBNIM PROPISIMA- OSTALI NAMJENSKI PRIHODI- SUBVENCIONIRANJE SMJEŠTAJA UČENIKA  VIŠAK 2018.  KOREKCIJA 922 POVRAT DOBAVLJAČU | 238.904 | 695.286 | -799.667 | 134.523 |
|  | 5.4. | POMOĆI IZRAVNANJA ZA DECENTALIZIRANE FUNKCIJE | 13.128 | 758.532 | -753.402 | 18.258 |
| 5. | 9.1 | PRIHOD OD NENADLEŽNOG PRORAČUNA ŠKOLE-HZZO MZOS | -40.949 | 2.818.102 | -2.776.549 | 603 |
| 6. | 5.6 | POMOĆI IZ PRORAČUNA EU PROJEKTI | -739 | 5253,00 | -5.253 | -739 |
|  | UKUPNO |  | 221.581 | 4.280.591 | -4.334.871 | 167.838 |

**Članak 2.**

Godišnji izvještaj o izvršenju financijskog plana Učeničkog doma Križevci za 2022. godinu objavit će se na mrežnim stranicama Učeničkog doma.

KLASA: 400-05/22-01/02

URBROJ: 2137-28-01-22-02

U Križevcima 27.02.2023.

Ravnateljica:

Snježana Majić